Harijs Poters (seriāls)

**"Harijs Poters"** () ir topošs fantāzijas žanra televīzijas seriāls, kas veidots kanālam HBO. Tā pamatā ir britu rakstnieces Dž. K. Roulingas tāda paša nosaukuma fantāzijas grāmatu sērija. Seriālu producē HBO, *[[Warner Bros. Television Studios|Warner Bros. Television]]*, *Brontë Film & TV* un *[[Heyday Films]]*. Galvenajās lomās ir Dominiks Maklaflins kā Harijs Poters, Arabella Stentone kā Hermione Grendžera un Alastērs Stouts kā Rons Vīzlijs. Galvenajās lomās ir arī Džons Litgovs kā Baltuss Dumidors, Dženeta Maktīra kā Minerva Maksūra, Pāpa Esiedu kā Severuss Strups un Niks Frosts kā Rubeuss Hagrids.

Par "Harija Potera" seriāla izstrādi kļuva zināms 2021. gada janvārī, plānojot desmit gadu ilgu ražošanu, kas būtu pēc iespējas precīzāka grāmatu adaptācija. Radošo komandu vada seriāla veidotāja Frančeska Gardinere un režisors Marks Mailods. Galveno lomu aktieru atlase sākās 2024. gada novembrī un tika apstiprināta līdz 2025. gada aprīlim. Atlasi Harija, Rona un Hermiones lomām izsludināja 2024. gada septembrī; pēc  aktieru izskatīšanas 2025. gada maijā paziņoja, ka lomas ieguvuši Maklaflins, Stentone un Stouts. Filmēšana sākās tā paša gada jūlijā *[[Warner Bros. Studios, Leavesden|Leavesden]]* studijā Hartfordšīrā, Anglijā.

Pirmā sezona ar nosaukumu *Harijs Poters un Filozofa akmens* un astoņām sērijām tiks izlaista HBO kanālā ASV un globāli platformā HBO Max .

## Sižets
Pirmajā sezonā Harijs Poters, Rons Vīzlijs un Hermione Grendžera iepazīst dzīvi Cūkkārpas Raganības un burvestību arodskolā, veidojot ciešas draudzības saites, vienlaikus saskaroties ar pieaugošajiem draudiem, ko rada Voldemorta atgriešanās.

## Lomās

### Galvenajās lomās
* Dominiks Maklaflins kā Harijs Poters, 11 gadus vecs bārenis, kuru audzina viņa skarbais tēvocis Vernons un tante Petūnija. Kad viņš tiek uzņemts Cūkkārpas Raganības un burvestību arodskolā, viņš uzzina par savu slavu burvju pasaulē, jo zīdaiņa vecumā izdzīvoja pēc tam, kad viņa vecākus nogalināja tumšais burvis Lords Voldemorts.
* Arabella Stentone kā Hermione Grendžera, vienkāršā ģimenē dzimusi burve no Londonas, kas izceļas Cūkkārpas mācībās un kļūst par trio "prātu". Stentone arī atveidoja jaunākās Hermiones balsi gaidāmajās pirmo trīs grāmatu audiogrāmatu adaptācijās.
* Alastērs Stouts kā Rons Vīzlijs, Harija labākais draugs Cūkkārpā un jaunākais Vīzliju burvju ģimenes dēls.
* Džons Litgovs kā Baltuss Dumidors, Cūkkārpas direktors un slavens burvis, kurš kļūst par Harija mentoru.
* Dženeta Maktīra kā Minerva Maksūra, pārvēršanās profesore Cūkkārpā un Grifidora nama vadītāja.
* Pāpa Esiedu kā Severuss Strups, mikstūru profesors Cūkkārpā un Slīdeņa nama vadītājs, kuram ir pagātne ar Harija vecākiem.
* Niks Frosts kā Rubeuss Hagrids, pusmilzis un Cūkkārpas mežzinis.
* Rorijs Vilmots kā Nevils Lēniņš, Grifidora students Cūkkārpā.
* Lokss Prets kā Drako Malfojs, Slīdeņa students Cūkkārpā, kurš drīz kļūst par Harija pretinieku.
* Leo Ērlijs kā Šeimuss Finigans, Grifidora students Cūkkārpā.
* Elaija Ošins kā Dīns Tomass, Grifidora students Cūkkārpā.
* Tristans Hārlands kā Freds Vīzlijs, Rona vecākais brālis un Džordža dvīnis.
* Gabriels Hārlands kā Džordžs Vīzlijs, Rona vecākais brālis un Freda dvīnis.
* Ruari Spūners kā Persijs Vīzlijs, Rona vecākais brālis un Cūkkārpas prefekts.
* Alesija Leoni kā Parvati Patila, Grifidora studente Cūkkārpā un Padmas dvīne.
* Sjenna Mūsa kā Lavanda Brauna, Grifidora studente Cūkkārpā.
* Fins Stīvenss kā Vincents Krebs, Slīdeņa students Cūkkārpā.
* Viljams Nešs kā Gregorijs Goils, Slīdeņa students Cūkkārpā.
* Varviks Deiviss kā Filiuss Zibiņš, burvību profesors Cūkkārpā un Kraukļanaga nama vadītājs. Deiviss atkārto savu lomu no filmu cikla.
* Sirīne Saba kā Pomona Asnīte, herbaloģijas profesore Cūkkārpā un Elšpūša nama vadītāja.

### Atkārtotās lomās
* Daniels Rigbijs kā Vernons Dērslijs, Harija tēvocis, pie kura viņš nonāk pēc vecāku nāves.
* Bela Paulija kā Petūnija Dērslija, Harija tante, pie kuras viņš nonāk pēc vecāku nāves.
* Pols Vaithauss kā Arguss Filčs, Cūkkārpas sargs. Vaithauss iepriekš atveidoja Seru Kedogenu filmā "Harijs Poters un Azkabanas gūsteknis", taču viņa ainas tika izgrieztas no filmas gala versijas.
* Džonijs Flinns kā Lūcijs Malfojs, Drako tēvs, kurš lepojas ar savas ģimenes "tīro" burvju izcelsmi.
* Bērtijs Kārvels kā Kornēlijs Fadžs, burvestību ministrs.
* Lūks Talons kā Kvirins Sviests, aizsardzības pret tumšajām zintīm profesors Cūkkārpā.
* Ketrīna Pārkinsone kā Mollija Vīzlija, Rona māte.
* Amoss Kitsons kā Dadlijs Dērslijs, Harija brālēns.
* Greisija Kokreina kā Džinnija Vīzlija, Rona jaunākā māsa.
* Ričards Dērdens kā Katberts Binss, vēstures profesora spoks Cūkkārpā.
* Luīze Brīlija kā Hočas kundze, slotas lidošanas instruktore Cūkkārpā.
* Brīda Brenana kā Popija Pomfrija, Cūkkārpas slimnīcas spārna pārzine.
* Lī Gils kā Griphūks, goblins, kurš strādā Gringotu Burvju bankā.
* Antons Lesers kā Gariks Olivanders, zižļu meistars un Olivandera veikala īpašnieks Diagonalejā.
* Leila Bārvika kā Pensija Pārkinsone, Slīdeņa studente Cūkkārpā un Drako draudzene.
* Orsons Metjūss kā Olivers Vuds, Grifidora kalambola komandas vārtsargs un kapteinis.
* Aša Soetana kā Andželīna Džonsone, Grifidora kalambola komandas dzenēja.
* Ēra Farela kā Keitija Bella, Grifidora kalambola komandas dzenēja.
* Serana Sū-Linga Blisa kā Alisija Spinete, Grifidora kalambola komandas dzenēja.
* Ītens Smits kā Lī Džordāns, dvīņu Vīzliju labākais draugs un kalambola komentētājs.
* Indija Mūna kā Hanna Abota, Elšpūša studente Cūkkārpā.
* Džeimss Trevelians Bakls kā Džastins Finčs-Flečlijs, Elšpūša students Cūkkārpā.
* Kīans Īgls-Sērviss kā Ernijs Makmilans, Elšpūša students Cūkkārpā.
* Džazmina Levina kā Sjūzena Bounsa, Elšpūša studente Cūkkārpā.
* Andžula Murali kā Padma Patila, Kraukļanaga studente Cūkkārpā un Parvati dvīne.
* Ārons Džao kā Terijs Būts, Kraukļanaga students Cūkkārpā.
* Skārleta Ārčere kā Penelopa Klīrvotera, Kraukļanaga prefekte Cūkkārpā.
* Īva Volsa kā Liza Tērpina, Kraukļanaga studente Cūkkārpā.
* Olivers Krofts kā Markuss Flints, Slīdeņa kalambola komandas dzenējs un kapteinis.
* Džeimss Dauels kā Lūšians Bouls, Slīdeņa kalambola komandas sitējs.
* D'Andželū Oseijs-Kisiedu kā Greijems Montagjū, Slīdeņa kalambola komandas dzenējs.
* Dilans Hīts kā Eidrians Pjūsijs, Slīdeņa kalambola komandas dzenējs.
* Kornēlijs Brandrets kā Terenss Higss, Slīdeņa kalambola komandas meklētājs.
* Edisons Bērčs kā Mailss Blečlijs, Slīdeņa kalambola komandas vārtsargs.
* Henrijs Medhērsts kā Peregrins Deriks, Slīdeņa kalambola komandas sitējs.

### Epizodiskās lomās
* Mikijs Makanaltijs kā Pīrss Polkiss, Dadlija draugs.
* Lamberts Vilsons kā Nikolā Flamels, alķīmiķis, kurš ieguva nemirstību, radot filozofa akmeni.
* Marte Kellere kā Perenella Flamela, Nikolasa sieva.
* Naomi Virtnere kā Malkina kundze, veikala "Malkinas kundzes Mantijas visiem gadījumiem" īpašniece Diagonalejā.

## Tapšana
"Harijs Poters" ir HBO, *[[Warner Bros. Television Studios|Warner Bros. Television]]*, *Brontē Film and TV* un *[[Heyday Films]]* kopražojums. Seriāla veidotāja Frančeska Gardinere un režisors Marks Mailods ir izpildproducenti kopā ar Dž. K. Roulingu, Nīlu Blēru, Rūtu Kenliju-Letsu un Deividu Heimenu. Pēc *Warner Bros. Discovery* globālā straumēšanas vadītāja Dž.B. Pereta teiktā, seriāls ir lielākais HBO ražojums vēsturē.
[thumb|Rakstniece un izpildproducente [Dž. K. Roulinga]]

### Priekšvēsture

"Harijs Poters" ir septiņu fantāzijas romānu sērija, ko Roulinga izdeva no 1997. līdz 2007. gadam. No 2001. līdz 2011. gadam tās adaptēja astoņās tāda paša nosaukuma filmās, sadalot pēdējo romānu "Harijs Poters un Nāves dāvesti" divās filmās. Gan grāmatām, gan filmām bijusi ievērojama ietekme uz populāro kultūru: grāmatas tulkotas vairāk nekā astoņdesmit valodās, un filmu cikls ir ceturtā ienesīgākā filmu franšīze vēsturē — astoņas filmas visā pasaulē kopā nopelnījušas vairāk nekā 7,7 miljardus ASV dolāru.

### Izstrāde
2021. gada janvārī *[[The Hollywood Reporter]]* atklāja, ka "Harija Potera" seriāls ir agrīnā izstrādes stadijā un HBO Max vadītāji meklē potenciālos scenāristus. Tomēr HBO Max un *[[Warner Bros.]]* šo ziņu noliedza. Līdz 2022. gada maijam parādījās ziņas par *Warner Bros. Discovery* vadītāja Deivida Zaslava tikšanos ar Roulingu, lai pārrunātu turpmākos projektus *Wizarding World* franšīzes ietvaros.

2022. gada decembrī *Warner Bros. Television* vadītāja Čeninga Dandžija dalījās ar plāniem paplašināt *Wizarding World* franšīzi. 2023. gada aprīlī *Warner Bros.* investoru sanāksmē paziņoja, ka seriāls atrodas izstrādē. *Warner Bros. Discovery* vadītājs Zaslavs atklāja plānus par seriālu jaunā straumēšanas pakalpojuma *[[Max (straumēšanas pakalpojums)|Max]]* prezentācijā. Seriālu bija plānots veidot desmit gadu garumā, un katra sezona iespējami precīzi adaptētu vienu no sērijas grāmatām. Uzsāka meklēt seriāla veidotāju, kamēr Deivids Heimens iesaistījās sarunās par izpildproducenta vietu. Apstiprināja, ka Roulinga būs izpildproducente, kas izraisīja pretrunīgu reakciju viņas iepriekšējo uzskatu dēļ par transpersonu jautājumiem, taču HBO vadītājs Keisijs Blojs apstiprināja viņas iesaisti. Nīlu Blēru un Rūtu Kenliju-Letsu apstiprināja kā izpildproducentus.

*[[Deadline Hollywood]]* ziņoja, ka līdz 2024. gada februārim bija atlasīti trīs kandidāti seriāla radošā vadītāja amatam, tostarp *[[Succession (seriāls)|Succession]]* scenāriste Frančeska Gardinere. Jūnijā Gardineri nolīga par seriāla veidotāju un scenāristi, bet Marku Mailodu — par režisoru vairākām sērijām. Mainot satura stratēģiju, 2024. gada jūnijā "Harija Potera" seriālu no *Max* straumēšanas platformas pārcēla uz HBO kanālu. Seriāla veidošana plānota desmit gadu garumā.

### Scenārijs
Kopā ar Frančesku Gardineri seriāla scenāristu komandā darbojas Endijs Grīnvolds, Bidžans Šeibani, Džozefīne Gardinere, Lora Nīla, Marta Hiljere, Riplija Pārkere, Sems Holkrofts un Teds Koens. Roulinga 2025. gada jūnijā sociālajos tīklos pozitīvi novērtēja pirmo divu sēriju scenārijus, piebilstot, ka ir "cieši sadarbojusies" ar scenāristiem, taču viņai nebija paredzēti scenārista titri. Līdz 2025. gada novembrim jau bija sācies darbs pie otrās sezonas scenārija.

### Aktieru atlase
Aktieru atlases direktoru Lūsijas Bevanas un Emīlijas Brokmanes vadībā 2024. gada septembrī izsludināja atlasi bērnu aktieriem Harija Potera, Rona Vīzlija un Hermiones Grendžeras lomām, meklējot bērnus vecumā no 9 līdz 11 gadiem, kas ir Apvienotās Karalistes un Īrijas iedzīvotāji. Šīm lomām pieteicās  aktieru.

No 2024. gada novembra līdz decembrim tika izskatīti dažādi aktieri lomām seriālā, tostarp Marks Railenss un Marks Strongs Baltusa Dumidora lomai, Pāpa Esiedu Severusa Strupa lomai, Šārona Horgana un Reičela Vaisa Minervas Maksūras lomai, un Brets Goldsteins Rubeusa Hagrida lomai. 2025. gada februārī Džons Litgovs uzsāka sarunas par Dumidora lomu un drīz pēc tam apstiprināja savu dalību. Martā Esiedu tuvojās līguma noslēgšanai par Strupa lomu, bet Dženeta Maktīra un Niks Frosts uzsāka sarunas par Maksūras un Hagrida lomām. 2025. gada aprīlī apstiprināja, ka seriālā piedalīsies Litgovs, Maktīra, Esiedu un Frosts, kā arī Lūks Talons un Pols Vaithauss atkārtotajās lomās. Esiedu izvēle izraisīja daļas fanu kritiku, jo Strups grāmatās aprakstīts kā gaišādains. 2026. gada martā Esiedu atklāja, ka saņēmis nāves draudus un rasistiskus uzbrukumus sociālajos tīklos.

2025. gada maijā Dominiku Maklaflinu, Alastēru Stoutu un Arabellu Stentoni izvēlējās Harija, Rona un Hermiones lomām. Nākamajā mēnesī izziņoja papildu aktierus: Ketrīnu Pārkinsoni kā Molliju Vīzliju, Loksu Pretu kā Drako Malfoju, Džoniju Flinnu kā Lūciju Malfoju, Leo Ērliju kā Šeimusu Finiganu, Alesiju Leoni kā Parvati Patilu, Sjennu Mūsu kā Lavandu Braunu, Belu Pauliju kā Petūniju Dērsliju, Danielu Rigbiju kā Vernonu Dērsliju un Bērtiju Kārvelu kā Kornēliju Fadžu. Jūlijā Roriju Vilmotu un Amosu Kitsonu izvēlējās attiecīgi Nevila Lēniņa un Dadlija Dērslija lomām, Luīze Brīlija pievienojās kā Hočas kundze un Antons Lesers kā Gariks Olivanders.

Augustā paziņoja, ka Greisija Kokreina, Tristans Hārlands, Gabriels Hārlands un Ruari Spūners ieguvuši attiecīgi Džinnijas Vīzlijas, Freda Vīzlija, Džordža Vīzlija un Persija Vīzlija lomas. Septembrī paziņoja, ka Varviks Deiviss atkārtos Filiusa Zibiņa lomu, kuru viņš iepriekš atveidoja filmu ciklā. Tāpat tika apstiprināti Lī Gils, Elaija Ošins, Fins Stīvenss, Viljams Nešs, Sirīne Saba, Ričards Dērdens un Brīda Brenana attiecīgi Griphūka, Dīna Tomasa, Vincenta Kreba, Gregorija Goila, Pomonas Asnītes, Katberta Binsa un Popijas Pomfrijas lomās. Oktobrī Lamberts Vilsons pievienojās kā Nikolā Flamels un Marte Kellere kā Perenella Flamela. 2026. gada martā paziņoja par daudzu Cūkkārpas studentu lomu apstiprinājumiem.

### Dizains
Holija Vadingtone ir kostīmu māksliniece, bet Māra Lepēra-Šlūpa — galvenā māksliniece.

### Filmēšana
[thumb|Seriālu galvenokārt filmē ''[Warner Bros. Studios, Leavesden|Warner Bros. Studios Leavesden* studijā.]]
Filmēšana sākās  ar darba nosaukumu *Dark Train* *Warner Bros. Studios Leavesden* studijā Votfordā, Hartfordšīrā, kur filmētas arī oriģinālās astoņas "Harija Potera" filmas. Režisors bija Marks Mailods, operators — Adriano Goldmans. Studijā uzbūvēja pagaidu skolu bērnu aktieriem, kas paredzēta līdz 600 skolēniem. 2025. gada maijā jau bija sākta dekorāciju būvēšana. Tajā pašā mēnesī filmēšanas grupa pavadīja vairāk nekā nedēļu pie Senas salas [[Bretaņa]]s reģionā, filmējot pie Tevenekas bākas.  publiskoja pirmo kadru no ražošanas, kurā redzams Maklaflins tēlā. 17. jūlijā filmēšanu pamanīja Londonas zooloģiskajā dārzā, piedaloties Maklaflinam, Paulijai, Rigbijam, Kitsonam un Makanaltijam.

18. augustā filmēšana notika Baro Haistritā Sautverkā, Londonā, piedaloties Maklaflinam un Frostam. 24. un 25. augustā filmēšana noritēja Kingskrosas stacijā ar Vīzliju ģimenes aktieriem. Septembra vidū filmēšana noritēja Hoddesdonā un Lūtonas Vordaunparkā. Nākamajā nedēļā *Deadline* apstiprināja, ka Velsas princis Viljams un Velsas princese Ketrīna ar bērniem apmeklējuši Cūkmiestiņa stacijas dekorācijas Vindzoras Lielajā parkā. Oktobra sākumā filmēšana pārcēlās uz Kornvolu. 21. oktobrī filmēšana notika Skiptonā. Novembrī ražošana notika Ešridžā, kur iepriekš filmētas [[kalambols|kalambola]] Pasaules kausa ainas filmai "[[Harijs Poters un Uguns biķeris (filma)|Harijs Poters un Uguns biķeris]]".

Pirmās sezonas filmēšanu plānots pabeigt līdz 2026. gada vidum, un otrās sezonas ražošana sāksies dažus mēnešus vēlāk. 2025. gada novembrī Blojs atkārtoti apstiprināja nodomu filmēt sezonas vienu pēc otras.

=== Pēcapstrāde ===
Aleksis Važbrots ir vizuālo efektu pārraudzītājs.

=== Mūzika ===
[[Hanss Cimmers]] un viņa mūzikas kompānija *Bleeding Fingers Music* komponē seriāla mūziku, par ko kļuva zināms 2026. gada janvārī.

== Mārketings ==
Tīzera treileris tika publiskots  un kļuva par visvairāk skatīto treileri HBO un HBO Max vēsturē ar 277 miljoniem skatījumu pirmajās 48 stundās.

== Izdošana ==
Seriāla pirmizrāde notiks [[HBO]] kanālā ASV un globāli platformā [[HBO Max]] . Sākotnēji seriālu bija paredzēts izlaist 2027. gada sākumā. Pirmā sezona ietver astoņas sērijas un ir nosaukta *Harijs Poters un Filozofa akmens'' — pēc pirmā romāna.

## Atsauces

## Ārējās saites